На думку прэм'ер-міністра Андрэя Кабякова, у эканоміцы краіны з пачатку года узяты добры старт. За першы квартал тэмп росту ВУП склаў 105,1% пры прагнозе ў 102,1%. Пры гэтым Кабякоў падкрэсліў, што расслабляцца не варта. Падчас пасяджэння Савета Міністраў, падводзячы вынікі сацыяльна-эканамічнага развіцця краіны ў першым квартале, кіраўнік урада адзначыў, што ў эканоміцы яшчэ ёсць напрамкі, якія патрабуюць прыняцця аператыўных і сістэмных мер. Падыходы да вырашэння гэтых пытанняў вядомыя. Галоўная задача — утрымаць станоўчыя тэндэнцыі росту.